3ί9η3{υΓβ ΝοΙ 
νθΓίίίβϋ^ \ 



Οΐ9ίΙΛ!5^9η0£) 6γ I 

ΤΐΊβοάοΓθ3 ΜουπίαρΓίδ 
03ΐβ; 2008.04.1Τ^:41:33 
ΕΕ3Τ Γ 

Ρβ380Γ: 3ίΒ1Βα ΡΟΡ 
(θηΟβΰΰθίΐΙ I 
ι_ο^^ι^οη: ΕϋιπίΚο 

Τνρο9Γ3Γίο 


1775 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 162 

10 Απριλίου 2008 


ΔΙ ΑΤΑΓΜΑΤ Α 

Καθορισμός ορίων, κατάταξη κατηγορίας και καθορι¬ 
σμός γενικών όρων και περιορισμών δόμησης του οι¬ 
κισμού Κουρούτα του δήμου Αμαλιάδας (Ν. Ηλείας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 79, 81, 82, 83, 84, 85, 86, 
87, 88 και 100 του Κώδικα Βασικής Πολεοδομικής Νομο¬ 
θεσίας που κυρώθηκε με το άρθρο πρώτο του π.δ/τος 
14/27.7.1999 (Λ' 580). 

2. Τις διατάξεις του άρθρου 90 του κώδικα για την 
Κυβέρνηση και τα Κυβερνητικά όργανα που κυρώθηκε 
με το π.δ. 63/2005 (Α' 98). 

3. Την υπ’ αριθμ. 300/14.11.2007 απόφαση του Πρωθυ¬ 
πουργού και του Υπουργού Περιβάλλοντος, Χωροταξί¬ 
ας και Δημοσίων Έργων «Ανάθεση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροταξίας 
και Δημοσίων Έργων» (Β' 2210). 

4. Την υπ’ αριθμ. 783/2003 γνωμοδότηση του δημοτικού 
συμβουλίου Δήμου Αμαλιάδας. 

5. Τις υπ’ αριθμ. 212/2005 και 263/2005 γνωμοδοτήσεις 
του Κεντρικού Συμβουλίου Χωροταξίας Οικισμού και 
Περιβάλλοντος. 

6. Το γεγονός ότι από τις κανονιστικές διατάξεις αυ¬ 
τού του διατάγματος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

7. Τις υπ’ αριθμ. 19/2007 και 264/2007 γνωμοδοτήσεις 
του Συμβουλίου της Επικρατείας με πρόταση του Υφυ¬ 
πουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Ο οικισμός Κουρούτα του δήμου Αμαλιάδας 
(Ν. Ηλείας) κατατάσσεται στις παρακάτω κατηγορίες 
οικισμών: 

Παραλιακός, αδιάφορος, δυναμικός, διάσπαρτος, με¬ 
σαίος. 

2. Τα όρια του παραπάνω οικισμού ορίζονται από τα 
σημεία 1, 2, 3, ...15 και φαίνονται περικλειόμενα με δι¬ 
ακεκομμένη κόκκινη γραμμή στο σχετικό πρωτότυπο 


διάγραμμα σε κλίμακα 1:5000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αριθμ. 6835/2008 πράξη του και που 
αντίτυπά του σε φωτοσμίκρυνση δημοσιεύεται με το 
παρόν διάταγμα, και ειδικότερα: 

Σημείο 1: Ορίζεται ως το σημείο τομής του αιγιαλού με 
το βόρειο όριο (πρανές) του ρεύματος που εφάπτεται 
στο Κάμπινγκ της Περιηγητικής. 

Σημείο 2: Ορίζεται ως το σημείο τομής του βορείου 
ορίου του ρέματος με την υφιστάμενη συστάδα δέν¬ 
δρων. 

Το όριο 2-3 ακολουθεί την υφιστάμενη συστάδα δέν¬ 
δρων έως ότου συναντά τον δράμα προς Περιηγητική. 

Σημείο 3: Ορίζεται επί του δρόμου προς Περιηγητι¬ 
κή. 

Η γραμμή 3-4 ορίζεται επί του δρόμου προς Περιη¬ 
γητική. 

Σημείο 4: Ορίζεται επί του δρόμου προς Περιηγητική, 
βρίσκεται δε στην επέκταση του υφιστάμενου αγροτι¬ 
κού δράμου που ξεκινά από το σημείο 5. 

Σημείο 5: Ορίζεται στη συμβολή υφιστάμενων αγρο¬ 
τικών δρόμων. 

Η γραμμή 5-6 ορίζεται επί του αγροτικού δρόμου μέχρι 
τη συνάντησή του με την οδά Αμαλιάδα - Κουρούτα 
(σημείο α) και κατόπιν ακολουθεί την επέκτασή του 
μέχρι το σημείο 6. 

Η γραμμή 6-7 καθορίζεται από τα σημεία β και γ που 
απέχουν από τις υφιστάμενες οικοδομές όπως φαίνο¬ 
νται στο σχετικό διάγραμμα, απόσταση 20μ. 

Η γραμμή 7-8 καθορίζεται από τα σημεία δ και ε και 
απέχουν από τις υφιστάμενες οικοδομές όπως φαίνο¬ 
νται στο σχετικό διάγραμμα, απόσταση 20μ. 

Σημείο 6: Ορίζεται ως η τομή των ευθυγραμμιών 5-α 
και β-γ. 

Σημείο 7: Ορίζεται ως η τομή των ευθυγραμμιών β-γ 
και ε-δ. 

Σημείο 8: Ορίζεται ως η τομή υφισταμένου αγροτικού 
δρόμου με την ευθύγγραμμία δ-ε. 

Σημείο 9: Ορίζεται επί του υφισταμένου αγροτικού 
δρόμου. 

Η γραμμή 9-10 ορίζεται επί του υφισταμένου αγρο¬ 
τικού δρόμου. 

Σημείο 10: Ορίζεται επί της συμβολής της παραλιακής 
οδού Σαβάλια - Ροβιάτα - Μαραθιά - Κουρούτα - Πα¬ 
λούκι - Αγ. Μαρίνα με υφιστάμενο αγροτικά δρόμο. Το 

όριο 10-11 ταυτίζεται με την υφιστάμενη παραλιακή οδό 
Σαβάλια - Ροβιάτα - Μαραθιά - Κουρούτα - Παλούκι 

- Αγ. Μαρίνα. 

Σημείο 11: Ορίζεται επί της συμβολής του δρόμου Κου¬ 
ρούτα (Αγ. Αθανάσιος) - Εθνική Οδός και της παραλι¬ 
ακής οδού Σαβάλια - Ροβιάτα - Μαραθιά - Κουρούτα 

- Παλούκι - Αγ. Μαρίνα. 

Σημείο 12: Ορίζεται η συμβολή των ασφαλτοστρωμέ¬ 
νων δρόμων Κουρούτα (Παραλία) - Αγ. Αθανάσιος και 
Κουρούτα (Αγ. Αθανάσιος) - Εθνική οδός. 

Σημείο 13: Ορίζεται στην προέκταση της ευθείας 11 -12, 
στο σημείο συμβολής της με την οριογραμμή της βάσης 
του υφιστάμενου αμμόλοφου των Θινών Αμαλιάδας. 

Σημείο 14: Ορίζεται επί της συμβολής της εγκεκριμέ¬ 
νης γραμμής παραλίας με την περίφραξη του Δημοτικού 
Κάμπινγκ. 

Το όριο 13-14 ακολουθεί την οριογραμμή της βάσης 
του υφιστάμενου αμμόλοφου των Θινών Αμαλιάδος, την 
προέκτασή της μέχρι την εγκεκριμένη γραμμή παραλίας 
και κατόπιν την εγκεκριμένη γραμμή παραλίας μέχρι 
την περίφραξη του Δημοτικού Κάμπιγκ. 

Σημείο 15: Ορίζεται ως η τομή της υφιστάμενης πε- 
ρίφραξης νότια του Δημοτικού Κάμπινγκ με τη γραμμή 
παραλίας. 

Τα όριο 14-15 ταυτίζεται με την υφιστάμενη περίφραξη 
ταυ Δημοτικού Κάμπινγκ. 

Το όριο 15-1 ταυτίζεται με την εγκεκριμένη γραμμή 
παραλίας. 

Άρθρο 2 

Α. Τα ελάχιστα όρια αρτιότητας και οι όροι και περιο¬ 
ρισμοί δόμησης των οικοπέδων του παραπάνω οικισμού 
καθορίζονται κατά τομείς I και II ως εξής: 

1. Τομέας I (συνεκτικά τμήματα οικισμού). 

Ελάχιστο εμβαδόν: εξακόσια (600) τ.μ. 

2. Τσμέας II (αραιοδομημένα τμήματα οικισμού). 

Ελάχιστο εμβαδόν: χίλια διακόσια (1200) τ.μ. 

3. Κατά παρέκκλιση των προηγσύμενων παραγράφων 
1 και 2 θεωρούνται άρτια και οικοδομήσιμα τα σικόπε- 
δα, τα σπσία υπήρχαν στις 3.5.1985 ημέρα δημοσίευσης 
τσυ από 24.4.1985 π.δ/τος (Δ' 181) με τις διαστάσεις που 
είχαν. 

Β. Και για τους δύο τομείς ισχύουν τα παρακάτω: 

1. Μέγιστο ποσοστό κάλυψης: πενήντα τοις εκατό 
(50 %). 

2. Ο συντελεστής δόμησης σρίζεται ως εξής: 

Για το τμήμα του οικοπέδου μέχρι 100 τ.μ.: 1 

Για το τμήμα του οικοπέδου από 100 έως 200 τ.μ.: 

0,6 

Για το τμήμα του οικοπέδου από 200 τ.μ. και άνω: 
0,4 

3. Μέγιστη συνολική επιτρεπόμενη δομήσιμη επιφάνεια 
ορόφων των κτιρίων κατοικίας: τετρακόσια (400) τ.μ. 

4. Για τις τουριστικές εγκαταστάσεις ισχύουν οι διατά¬ 
ξεις των προηγουμένων παραγράφων 1 και 2 (κάλυψη και 
συντελεστής δόμησης) χωρίς περισρισμό στη συνσλική 
επιτρεπόμενη επιφάνεια ορόφων των κτιρίων. 

5. Μέγιστο επιτρεπόμενο ύψος των κτιρίων: επτά και 
μισό (7,5) μ., το οποίο προσαυξάνεται κατά δύο (2) μ. για 
τη στέγη, η κατασκευή της οπσίας είναι υποχρεωτική. 
Το ύψος μετράται από την διαμορφωμένη στάθμη του 
εδάφους. 

6. Το κτίριο τοποθετείται ελεύθερα μέσα στα οικό¬ 


πεδο. Όπου δεν εφάπτεται στα πλάγια ή πίσω όρια 
τσυ σικσπέδου, αφήνεται απόσταση τουλάχιστον 2,50 
μέτρα από τα όρια του οικοπέδου. Μέσα στην από¬ 
σταση αυτή επιτρέπεται η κατασκευή εξωστών πλά- 
τσυς μέχρι 0,40 μ. Η απόσταση μεταξύ ανεξάρτητων 
κτιρίων μέσα στο ίδιο οικόπεδο ορίζεται σε 2,50 μέτρα 
τσυλάχιστσν. 

7. Για τον Τομέα I η γραμμή δόμησης σρίζεται σύμ¬ 
φωνα με το άρθρο 6 του από 24.4.1985 π.δ/τος (Δ' 181) 
όπως αυτό ισχύει. Γ ια τον Τομέα II ο προβλεπόμενος από 
το άρθρο 6 του ως άνω π.δ/τος κοινόχρηστος χώρος 
(νεοανοιγόμενοι δρόμοι) πρέπει να έχει πλάτος τουλά¬ 
χιστον 8,00 μ. Κατά την εφαρμογή της παρ. 4 του ίδιου 
ως άνω άρθρου, η κάλυψη του οικοπέδου δεν μπορεί 
να υπερβεί το 50% και η αύξηση της συνσλικής επιφά¬ 
νειας τα 100 τ.μ. 

8. Η ελάχιστη απόσταση των κτιρίων σρίζεται σε: 

α) 2,50μ. από το όριο του δρόμου. 

β) 3 μ. από το όριο των δρόμων Κουρούτα - Παπακασε- 
λά, κάθετος προς την Παραλιακή Οδό (που οδηγεί στην 
πλατεία τσυ οικισμσύ) και Κουρούτα - Άγιος Αθανάσιος 
και Κουρούτα (Άγιος Αθανάσιος) - Εθνική Οδός. 

γ) 20 μ. από το όριο της παραλιακής οδού (μεταξύ 
των σημείων 6-7, 7-8). 

Γ. Ειδικσί όρσι δόμησης. 

1. Η επικάλυψη των κτιρίων γίνεται με στέγη από κε¬ 
ραμίδια, τετράριχτη ή δίριχτη, με κλίση μέχρι 35%. 

2. Δεν επιτρέπεται η κατασκευή περιμετρικών ανσι- 
κτών εξωστών καθ’ όλα τσ μήκος των όψεων. Η έκτασή 
τους μπορεί να καταλαμβάνει μέχρι το μισό μήκσς της 
όψης και το πλάτος που προεξέχει από την όψη του 
κτιρίου δεν μπορεί να υπερβαίνει το 1,50 μ. 

3. Οι όψεις των κτιρίων πρέπει να έχουν χρώμα λευκό, 
ώχρα και απαλές αποχρώσεις των γήινων χρωμάτων. 

4. Επιτρέπεται η κατασκευή κτιστών στηθαίων. Τα 
κιγκλιδώματα εξωστών και κλιμάκων πρέπει να κατα¬ 
σκευάζονται από ξύλο ή μέταλλο απλής διατομής, με 
χρώματα συγγενή πρσς αυτά τσυ περιβάλλσντος και 
πάντως όχι στο φυσικό χρώμα τσυ αλουμινίου ή χρυ- 
σαφί. 

5. Επιτρέπεται η χρησιμοποίηση της πέτρας σαν δο¬ 
μικού υλικού των κτιρίων και περιφράξεων. Απαγορεύο¬ 
νται οι γύψινες εξωτερικές διακοσμήσεις των κτιρίων. 

6. Οι περιφράξεις μπσρούν να κατασκευάζσνται συ¬ 
μπαγείς μέχρι ύψους 1,00 μ. και από εκεί και πάνω, 
μέχρι το επιτρεπόμενο ύψος των 2,50 μ. σύμφωνα με 
τον ΓΟΚ, να προβλέπεται η κατασκευή κιγκλιδώματος 
απλής μορφής με χρώματα όπως ανωτέρω. 

Δ. Γ ενικές διατάξεις 

1. Απαγορεύεται η ανέγερση βισμηχανικών και βιοτε¬ 
χνικών εγκαταστάσεων μέσης και υψηλής όχλησης μέσα 
στα όρια τσυ σικισμού.'Εξω από τσ όρια του οικισμού 
ισχύουν οι διατάξεις της ΖΟΕ της παραλιακής περιοχής 
Δήμων και Κοινοτήτων του Ν. Ηλείας. (Το από 3.9.1993 
π. δ/γμα (Δ' 1161)). 

2. Οικοδομικές άδειες για κτίσματα σε οικόπεδα που 
εφάπτονται στο ρέμα της Περιηγητικής εκδίδονται 
βάσει τσυ άρθρου 6 του Κτιριοδομικού Κανονισμού 
(Δ’ 59/1980) «Δόμηση κοντά σε ρέματα». 

3. Η τοποθέτηση ηλιακών θερμσσιφώνων και των δο¬ 
χείων αποθήκης νερού γίνεται έτσι ώστε να εντάσσο¬ 
νται στην κλίση της στέγης και να μην προεξέχουν από 
αυτήν ή σε επιλεγμένα μέρη τσυ ακάλυπτου χώρου του 

οικοπέδου, ώστε να μην είναι αραιά από τσυς χώρσυς 
προσπέλασης σ' αυτόν. 

4. Η τοποθέτηση τεντών - πρσστεγασμάτων στις 
περιπτώσεις καταστημάτων, χώρων αναμσνής ατόμων 
και κέντρων αναψυχής γίνεται μετά από έγκριση της 
αρμόδιας ΕΠΑΕ. 

5. Απαγορεύεται η ανάρτηση επιγραφών και διαφημι¬ 
στικών πινακίδων στη στέγη, στα στηθαία των εξωστών 
και των κλιμάκων καθώς και η τοπσθέτηση ικριωμάτων 
γενικά στις στέγες των κτιρίων, στους ακάλυπτους χώ¬ 
ρους των οικοπέδων και στους κοινόχρηστους χώρους 
του οικισμού. 

6. Επιτρέπεται η ανάρτηση στις όψεις των καταστη¬ 
μάτων επιγραφών περιορισμένων διαστάσεων στην 
Ελληνική γλώσσα, που δεν αλλοιώνουν τη μορφή του 
κτιρίου μετά από έγκριση της αρμόδιας ΕΠΑΕ. 

7. Επιβάλλεται η εγκατάσταση μιας μόνα κεραίας τη¬ 
λεόρασης ανά κτίριο. 


8. Κατά τα λοιπά εφαρμόζονται οι διατάξεις του από 
24.4.1985 π.δ/τος (ΔΊ81), όπως ισχύουν. 

Άρθρο 3 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη- 
μοσίωνΈργων αναθέτουμε τη δημοσίευση και εκτέλεση 
τσυ παρόντος διατάγματος. 

Αθήνα, 31 Μαρτίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΦΥΠ. ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

